open-index/open-wikipedia-markdown huggingface dataset:
ঠাণ্ডা গোশত

**ঠাণ্ডা গোশত** () সাদত হাসান মান্টো রচিত একটি ছোটগল্প। বইটি  পাকিস্তানের একটি সাহিত্য সাময়িকীতে ১৯৫০ সালের মার্চে প্রথম প্রকাশিত হয়েছিল। এরপর এটি সাঙ-এ-মিল পাবলিকেশন্স কর্তৃক প্রকাশিত হয়েছিল। ছোটগল্পটি লেখার জন্য সাদাত হাসান মান্টোকে আদালতের মুখোমুখি হতে হয়েছিল। বাংলায় বইটি অনুবাদ করেন কাউসার মাহমুদ যা পেন্ডুলাম পাবলিশার্স থেকে প্রকাশিত হয়।

## কাহিনি সংক্ষেপ
গল্পটির পটভূমি ১৯৪৭ সালের সাম্প্রদায়িক দাঙ্গা। ইশের সিং তার প্রণয়িনী কালবন্ত কাউরকে বিছানায় সন্তুষ্ট করতে ব্যর্থ হয়। কালবন্ত কাউর তাকে বিশ্বাসঘাতকতার দায়ে অভিযুক্ত করে এবং মনে করে সে অন্য কারো সাথে সম্পর্কে জড়িয়েছে। এরপর কালবন্ত কাউর মাটিতে পড়ে থাকা কৃপাণ দিয়ে ইশের সিংকে আঘাতের পর আঘাত করতে থাকে। মরার সময় ইশের সিং জানায়, সে দাঙ্গার সময় একটি মুসলিম অধ্যুষিত গ্রামে রায়তে যুক্ত ছিল। একটি মুসলিম পরিবারের ছয় জন সদস্যকে সে ঐ কৃপাণ দিয়ে খুন করে, যেটা দিয়ে কালবন্ত তাকে আঘাতের পর আঘাত করেছিল। অতঃপর, সে বাড়ির ভিতরে ঢুকে এবং একটি মেয়েকে দেখতে পায়। মেয়েটিকে ঘাড়ে করে তুলে বেরিয়ে আসে সে এবং ঝোঁপের আড়ালে নিয়ে এসে ধর্ষণ করতে উদ্যত হয়। কিন্তু, মেয়েটি ছিল মৃত, ছিল একদম ঠাণ্ডা গোশতের ন্যায়।

## তথ্যসূত্র

বিষয়শ্রেণী:উর্দু সাহিত্য
বিষয়শ্রেণী:পাকিস্তানি ছোট গল্প
বিষয়শ্রেণী:চলচ্চিত্রে অভিযোজিত ছোটগল্প
প্রবোধ চন্দ্র ভরদ্বাজ

**প্রবোধ চন্দ্র ভরদ্বাজ** ভারতীয় সেনাবাহিনীর একজন ঊর্ধ্বতন জেনারেল ছিলেন। লেফটেন্যান্ট জেনারেল হিসেবে অবসরগ্রহণকারী প্রবোধ ২০০৯ সালের ১ই অক্টোবর ভারতীয় সেনাবাহিনীর দ্বিতীয় প্রধান কর্মকর্তা অর্থাৎ উপ সেনাপ্রধান হিসেবে নিয়োগ পেয়েছিলেন। ভারতীয় সেনাবাহিনীর অন্যতম সবচেয়ে পদকপ্রাপ্ত কর্মকর্তাদের একজন প্রবোধ নর্দার্ন কমান্ড (উত্তরাঞ্চলীয় সেনা কমান্ড) এর অধিনায়কও ছিলেন যে কমান্ড প্রতিবেশী দেশ পাকিস্তানের সঙ্গে যুদ্ধ করার জন্য সবসময় প্রস্তুত থাকে।
## সামরিক কর্মজীবন
১৯৭০ সালের ১৪ই জুন প্রবোধ ভারতীয় সেনাবাহিনীর প্যারাশুট রেজিমেন্টের ১ম ব্যাটেলিয়নে কমিশনপ্রাপ্ত হন। তিনি ন্যাশনাল ডিফেন্স একাডেমী, ভারতীয় সামরিক একাডেমী, তামিলনাড়ু প্রদেশের ওয়েলিংটনের ডিফেন্স সার্ভিসেস স্টাফ কলেজ এবং ন্যাশনাল ডিফেন্স কলেজ (ভারত) এ অধ্যায়ন করেন। সেনাবাহিনীর স্পেশাল অপারেশন্স এর একজন স্পেশালিস্ট ছিলেন প্রবোধ এবং ভারতীয় সেনাবাহিনীর প্রথম কর্মকর্তা তিনি যিনি নৌবাহিনীর ডুবুরী কোর্স কৃতিত্বের সাথে সম্পন্ন করেন। ভারতীয় সেনাবাহিনীর সৈনিকদের ডুবুরী কোর্সের ইন্সট্রাক্টরও ছিলেন তিনি। যুক্তরাষ্ট্রের ফোর্ট ব্র্যাগে তিনি স্পেশাল ফোর্সেস অফিসার্স কোর্স ও তিনি করেন।

তার কমিশনপ্রাপ্তির ইউনিট ১ প্যারা কমান্ডোর অধিনায়কত্বও করেন তিনি। নাগাল্যান্ডে তিনি একটি মাউন্টেন ব্রিগেডের অধিনায়কত্ব এবং এলিট প্যারাশুট ব্রিগেডের অধিনায়ক হিসেবেও তিনি দায়িত্ব পালন করেন। একটি পদাতিক ব্রিগেডের অধিনায়ক হিসেবেও তিনি কাজ করেন এবং সেনাবাহিনী সদর দপ্তরে ডিজিএমও (মিলিটারি অপারেশন্স পরিদপ্তরের মহাপরিচালক) হিসেবেও দায়িত্ব পালন করেন। ১৯৯৪ থেকে ১৯৯৭ মেয়াদে তিনি মিয়ানমারে সামরিক এ্যাটাশে হিসেবে ছিলেন। মেজর জেনারেল পদবীতে তিনি দিল্লী এরিয়ার এরিয়া কমান্ডার হিসেবে দায়িত্ব পালন করেছিলেন। লেঃ জেনারেল পদবীতে তিনি চতুর্দশ কোরের অধিনায়ক হন। ২০০৮ এর ১ মার্চ তিনি নর্দার্ন কমান্ডের প্রধান অধিনায়ক হন।

## তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী
বিষয়শ্রেণী:অতি বিশিষ্ট সেবা পদক প্রাপক
বিষয়শ্রেণী:বীর চক্র প্রাপক
বিষয়শ্রেণী:জীবিত ব্যক্তি
ঠাকুরগাঁও পৌরসভা

**ঠাকুরগাঁও পৌরসভা** রংপুর বিভাগের অন্তর্গত ঠাকুরগাঁও জেলা সদরে অবস্থিত একটি পৌরসভা। এটি জেলার ৩টি পৌরসভার মধ্যে সর্ববৃহৎ।

## অবস্থান ও আয়তন
ঠাকুরগাঁও পৌরসভা কার্যালয় শহরের কলেজ রোড এলাকায় টাঙ্গন নদীর তীরে অবস্থিত। বর্তমানে জগন্নাথপুর, সালান্দর,আকচা, নিশ্চিন্তপুর, গোন্দিনগর,ছিটচিলারং,হরিহরপুর ও রহিমানপুর এই আটটি মৌজার মোট ৩০.০০ বর্গ কিলোমিটার জায়গা নিয়ে এ পৌরসভাটির অবস্থান।

## জনসংখ্যা

## ইতিহাস
১লা মার্চ,১৯৫৮ ইং তারিখে নিশ্চিন্তপুর, জগন্নাথপুর,  সালন্দর ও গোবিন্দনগর এই ৪টি মৌজা সহ মোট ১৬.০০ বর্গ কিলোমিটার  জায়গা নিয়ে এ পৌরসভা গঠিত হয়। পরবর্তীতে  ৩রা ফেব্রুয়ারি ১৯৯৭ ইং তারিখে এটি ‘‘ক’’  শ্রেণীর পৌরসভায় উন্নীত হয়।

## ওয়ার্ড ও মহল্লা
ঠাকুরগাঁও পৌরসভার অন্তর্গত মোট ওয়ার্ড ১২ টি এবং মহল্লা ৩০ টি।

## প্রশাসন ও শাখাসমূহ
ঠাকুরগাঁও পৌরসভার বর্তমান মেয়রের আঞ্জুমান আরা বন্যা। তিনি ক্ষমতাসীন আওয়ামী লীগ এর প্রার্থী হিসেবে জয়লাভ করেন । এর বিভিন্ন শাখা নিম্নরূপঃ

১। সাধারণ শাখা

২। এসেসমেন্ট শাখা

৩। হিসাব শাখা

৪। কর আদায় শাখা

৫। লাইসেন্স শাখা

৬। বাজার শাখা

৭। পরিচ্ছন্নতা শাখা

৮। পানি সরবরাহ ও পয়ঃনিষ্কাশন শাখা

## তথ্যসূত্র
১।  জেলা তথ্য বাতায়ন

## আরও দেখুন

* ঠাকুরগাঁও জেলা
* বাংলাদেশের পৌরসভাসমূহের তালিকা

## তথ্যসূত্র


বিষয়শ্রেণী:ঠাকুরগাঁও জেলার পৌরসভা
বিষয়শ্রেণী:১৯৫৮-এ প্রতিষ্ঠিত
শেইখুপুরা জেলা

**শেইখুপুরা** () (), পাকিস্তানের পাঞ্জাব প্রদেশে অবস্থিত একটি জেলা। শেইখুপুরা হচ্ছে জেলাটির প্রধান সদর দপ্তর বা রাজধানী শহর। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৩,৩২১,০২৯ জন এর মত, যার মধ্যে থেকে ২৫.৪৫% শহুরে বসবাসকারী জনসংখ্যা ছিল। ২০০৫ সালে জেলাটির উপবিভাগগুলিকে বিভক্ত করে নতুনভাবে নানকানা সাহেব জেলা গঠন করা হয়।

## প্রশাসন
জেলাটিতে ৫টি তহসিল রয়েছে:
#শেইখুপুরা
#ফিরোজিওয়ালা
#মুরিদকি
#সারাকপুর
#সাফদারবাদ (২০০৫ এবং ২০০৮ সালের মধ্যে নানকানা সাহেব জেলা এর অংশ ছিল )

## আরও দেখুন
* শেইখুপুরা

## তথ্যসূত্র

## বহিঃসংযোগ

*শেইখুপুরা জেলা 

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:শেইখুপুরা জেলা
দিওয়ার (১৯৭৫-এর চলচ্চিত্র)

***দিওয়ার*** (; অর্থ: দেয়াল) হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র। যশ চোপড়ার পরিচালনা করা এই চলচ্চিত্রটির কাহিনীকার ছিলেন সেলিম খান এবং জাভেদ আখতার, যারা সেলিম-জাভেদ জুটি নামে পরিচিত ছিলেন। চলচ্চিত্রটিতে মুখ্য ভূমিকায় অভিনয় করেছিলেন অমিতাভ বচ্চন, শশী কাপুর এবং নীতু সিং, এছাড়াও পারভীন ববি ছিলেন।

এই দিওয়ার চলচ্চিত্রটি ১৯৭০ এর দশকের অন্যতম সেরা হিন্দি চলচ্চিত্র ছিলো। অমিতাভ বচ্চনের অভিনয় দর্শকদের হৃদয় ছুঁয়ে গিয়েছিলো, অমিতাভ বচ্চন বলিউডের 'এ্যাংরি ইয়াং ম্যান' নামে খ্যাতি লাভ করেছিলেন এই চলচ্চিত্রের মাধ্যমেই। চলচ্চিত্রটি পারভীন ববির জন্যও ছিলো একটি মাইলফলক।

চলচ্চিত্রটি ১৯৭৫ সালের ফিল্মফেয়ার পুরস্কার সেরা চলচ্চিত্র জিতেছিলো, সেই আরো ছয়টি ফিল্মফেয়ার পুরস্কার পায়। ১৯৭৫ সালের চতুর্থ সর্বোচ্চ আয়কারী চলচ্চিত্র ছিলো এই দিওয়ার। ইন্ডিয়া টাইমস পত্রিকা এই চলচ্চিত্রটিকে 'সেরা ২৫ অবশ্য দর্শনীয় বলিউড চলচ্চিত্র' এর তালিকায় রেখেছিলো।

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৭৫-এর চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র
বিষয়শ্রেণী:যশ চোপড়া পরিচালিত চলচ্চিত্র
বিষয়শ্রেণী:রাহুল দেববর্মণ সুরারোপিত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
বিষয়শ্রেণী:মহারাষ্ট্র পুলিশের কাল্পনিক চিত্রায়ণ
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:সলিম-জাভেদের চিত্রনাট্য সংবলিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:ভারতীয় গ্যাংস্টার চলচ্চিত্র
বিষয়শ্রেণী:সত্য ঘটনা অবলম্বনে হিন্দি চলচ্চিত্র
বিষয়শ্রেণী:উর্দু ভাষার ভারতীয় চলচ্চিত্র
রেনমিনবি

**রেনমিনবি** (সংক্ষেপ: **আরএমবি**; সরলীকৃত চীনা: 人民币; প্রথাগত চীনা: 人民幣; pinyin: rénmínbì; literally: 'people's currency"; sign: ****/¥; কোড: **CNY**) হচ্ছে গণচীনের সরকারী মুদ্রা। **ইয়ান** (চীনা: 元) হচ্ছে রেনমিনবির মৌলিক একক, তবে সাধারণত চীনা মুদ্রা নির্দেশেও এটি ব্যবহৃত হয়। বিশেষত আন্তর্জাতিক পর্যায়ে রেনমিনবি বুঝাতে "চীনা ইউয়ান" ব্যাপকভাবে ব্যবহৃত হয়। ১০ জি (চীনা: 角) সমান এক ইয়ান এবং এক জি স্মনা ১০ ফেন (চীনা: 分)। চীনের পিপলস ব্যাংক শুধু ইয়ান জারি করার ক্ষমতা রাখে।

## পরিভাষা

## বহিঃসংযোগ
* রেনমিনবি - CNY / RMB (কাগজের টাকা) 1953 - 2019   
* চীন প্রজাতন্ত্রের বৈদেশিক মুদ্রার শংসাপত্র - FEC (কাগজের টাকা) 1980 - 1994   

### বর্তমান বিনিময় হার

## তথ্যসূত্র

বিষয়শ্রেণী:প্রথাগত চীনা ভাষার লেখা রয়েছে এমন নিবন্ধ
বিষয়শ্রেণী:সরলীকৃত চীনা ভাষার লেখা রয়েছে এমন নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:চীনের মুদ্রা
বিষয়শ্রেণী:১৯৪৯-এ প্রবর্তিত মুদ্রা
বিষয়শ্রেণী:মুদ্রা চিহ্ন
বিষয়শ্রেণী:এশিয়ার মুদ্রা
২০১৪ উয়েফা সুপার কাপ

**২০১৪ উয়েফা সুপার কাপ** হচ্ছে উয়েফা সুপার কাপের ৩৯তম আসর, এটি উয়েফা কর্তৃক আয়োজিত একটি বার্ষিক ফুটবল ম্যাচ যাতে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের বর্তমান চ্যাম্পিয়নদ্বয় একে অপরের বিরুদ্ধে মুখোমুখি হয়। এই ম্যাচে স্পেনীয় লা লিগার দুই ক্লাব ২০১৩–১৪ উয়েফা চ্যাম্পিয়নস লীগ বিজয়ী  রিয়াল মাদ্রিদ এবং ২০১৩–১৪ উয়েফা ইউরোপা লীগ বিজয়ী সেভিয়া এফসি মুখোমুখি হয়।খেলাটি ১২ আগস্ট ২০১৪ তারিখে কার্ডিফের কার্ডিফ সিটি স্টেডিয়ামে।

ক্রিস্তিয়ানো রোনালদোর জোড়া গোলের বদৌলতে রিয়াল মাদ্রিদ তাদের দ্বিতীয় উয়েফা সুপার কাপ শিরোপা জয়লাভ করে।

## ম্যাচ
### দল নির্বাচন
### বিস্তারিত

## তথ্যসূত্র

## বহিঃসংযোগ
*২০১৪ উয়েফা সুপার কাপ, উয়েফা.কম
*উয়েফা সুপার কাপ ইতিহাস: ২০১৪, উয়েফা.কম

বিষয়শ্রেণী:উয়েফা সুপার কাপ
বিষয়শ্রেণী:২০১৪–১৫-এ উয়েফা ফুটবল
বিষয়শ্রেণী:রিয়াল মাদ্রিদ ফুটবল ক্লাবের ম্যাচ
বিষয়শ্রেণী:সেভিয়া ফুটবল ক্লাবের ম্যাচ
বিষয়শ্রেণী:২০১৪–১৫-এ স্পেনীয় ফুটবল
বিষয়শ্রেণী:আগস্ট ২০১৪-এ ইউরোপে ক্রীড়া অনুষ্ঠান
সময়ের প্রয়োজনে

**সময়ের প্রয়োজনে** বহুমুখী প্রতিভাবান জহির রায়হান রচিত একটি ছোটগল্প।

## কাহিনি সংক্ষেপ
আমরা ১৯৭১ সালে মুক্তিযুদ্ধ কেন করেছিলাম? আর কেনই বা একসময় যাদের স্বাগত জানিয়েছিলাম, তাদের বিরুদ্ধে অস্ত্র তুলে নিয়েছিলাম ১৯৭১ সালে? অনেকেই হয়ত বলবে, দেশের জন্য। কিন্তু, দেশের সীমানা তো সবসময় এক থাকে না। হাজার বছর আগে এদেশের সীমানা আজকের বাংলাদেশের সীমানা থেকে আলাদা ছিল। আমরা মুক্তিযুদ্ধ করেছিলাম সময়ের প্রয়োজনে। ১৯৪৭ সালে দেশভাগের পর বাঙালিদের শোষণ করা শুরু করে পাকিস্তানি শাসকগোষ্ঠী। ১৯৭০ সালের সাধারণ নির্বাচনে জয়ী হওয়া সত্ত্বেও বাঙালিদের ক্ষমতার মসনদে বসতে দেয় নি তারা। উল্টো করেছে নানা টালবাহানা। ক্ষমতা হস্তান্তর না করে ১৯৭১ সালের ২৫শে মার্চ বাঙালিদের উপর সর্বশক্তি নিয়ে ঝাঁপিয়ে পড়ে। অতঃপর, সময়ের প্রয়োজনেই বাঙালিদের ঝাঁপিয়ে পড়তে হয় মুক্তিযুদ্ধে। যাদেরকে একসময় বাঙালিরা ভালবাসত, তাদের দেখলেই বাঙালিদের রক্ত গরম হয়ে ওঠে। তাদের দিকে পাগলের মত গুলি ছুঁড়েছে মুক্তিযোদ্ধারা।

## অন্য মাধ্যমে
২০০৫ সালে ছোটগল্পটি অবলম্বনে একই শিরোনামে মঞ্চনাটক মঞ্চস্থ করে 'থিয়েটার আর্ট ইউনিট'।

## তথ্যসূত্র

বিষয়শ্রেণী:বাংলাদেশী ছোটগল্প‎
অ্যাকশন (চলচ্চিত্র)

***অ্যাকশন*** হচ্ছে ২০১৪ সালে মুক্তিপ্রাপ্ত একটি ভারতীয় বাংলা ভাষার মারপিটধর্মী চলচ্চিত্র। চলচ্চিত্রটি পরিচালনা করেছেন সায়ন্তন মুখার্জী‌ ও টি সরকার প্রোডাকশনের ব্যানারে প্রযোজনা করেছেন শ্রীমতী মুকুল রায়। এটি ২০১৪ সালের ২৯ আগস্ট মুক্তি পায়।

## কাহিনী সংক্ষেপ
রাকা ২০ বছর বয়সী একজন কয়লা মাফিয়া। কলেজ ছাত্র আকাশ তার প্রেম প্রত্যাখান করে।এতে রাকা তার জীবন নরকে পরিণত করে। তাই আকাশ রাকার থেকে পালায় ও কলকাতার কলেজে যোগ দেয় রোহিত রায় নামে। সেখানে তার রিনির সাথে দেখা হয় ও তাদের প্রেম হয়। এভাবেই চলচ্চিত্রটির গল্প এগিয়ে যায়।

## অভিনয়
* ওম - আকাশ
* মেঘা চক্রবর্তী - রিনি
* বরখা বিশত সেনগুপ্ত - রাকা
* অপূর্ব রায়
* খরাজ মুখোপাধ্যায় - অধ্যক্ষ
* নুসরাত জাহান - আইটেম নাম্বার; চিকেন তান্দুরী গানে বিশেষ উপস্থিতি

## সংগীত
*অ্যাকশন* চলচ্চিত্রের সুর ও সংগীতায়োজন করেছেন আকাশ সেন।

## তথ্যসূত্র

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৪-এর চলচ্চিত্র
মহেশ

**মহেশ** বাঙালি ঔপন্যাসিক শরৎচন্দ্র চট্টোপাধ্যায় রচিত একটি ছোটগল্প।

## রচনার প্রেক্ষাপট

তৎকালীন নদিয়া জেলায় (বর্তমানে চুয়াডাঙ্গা জেলা) কাশীপুর জমিদার বাড়ি নামে একটি জমিদার বাড়ি ছিল। এই বাড়িটিতে বিনয় কুমার চট্টোপাধ্যায় ও মিনায় কুমার চট্টোপাধ্যায় নামে দুইজন জমিদার থাকতেন। এই অঞ্চলে তাদের জমিদারি ছিল। তারা সম্পর্কে শরৎচন্দ্রের মামা হতেন। সেজন্য এখানে শরৎচন্দ্রের আসা-যাওয়া ছিল। শরৎচন্দ্রের মামারা খুবই অত্যাচারী ছিলেন। শরৎচন্দ্র যখন এই বিষয়টি জানতে পারেন তখন তিনি খুবই মর্মাহত হন এবং এই জমিদার বাড়িটিতে বসেই তিনি **মহেশ** নামক গল্পটি রচনা করেন।

## কাহিনি সংক্ষেপ
কাশীপুর গ্রামের দরিদ্র কৃষক গফুর। তার মেয়ে আমিনার সাথে সে কোনরকমে একটি জীর্ণ ঘরে জীবনযাপন করে। তার পরিবারের সদস্য বলতে তারা দুই জন আর মহেশ। সে যে গ্রামে থাকে, সে গ্রামের জমিদার শিববাবু ও তার পণ্ডিত তর্করত্ন তাকে গরুর প্রতি অবহেলার দায়ে অভিযুক্ত করে। তারা গো শব্দের শাস্ত্রীয় ব্যাখ্যা করে গফুরকে বোঝালেও নিজেরা গরুকে খাওয়ার জন্য খড় দিতে অস্বীকার করে। টাকার লোভে গ্রামে গরু চরে বেড়ানোর একমাত্র মাঠ বিক্রি করে দেয়। গল্পের শেষে একটি ঘটনায় মেজাজ হারিয়ে গফুর তার মহেশকে লাঙলের ফলা দিয়ে আঘাত করে মেরে ফেলে, যে মহেশকে সে তার 'ছেলে' বলে অভিহিত করেছিল। এরপর সে গ্রামে থাকা সবকিছু ফেলে ফুলবেড়ের চটকলে কাজ করতে চলে যায়। সে যাবার পথে উপরওয়ালার কাছে যারা মহেশের খাবার ঘাস কেড়ে নিয়েছে, খাবার পানি কেড়ে নিয়েছে, তাদের কসুর মাফ না করার ফরিয়াদ জানায়।

## জনপ্রিয় সংস্কৃতিতে
২০১৫ সালে বাংলাদেশে গল্পটি অবলম্বনে একটি টেলিভিশন নাটক নির্মিত হয়। নাটকটিতে গফুর চরিত্রে অভিনয় করেছিলেন রাজ্জাক এবং আমেনা চরিত্রে অভিনয় করেছিলেন স্নেহা।

জনপ্রিয় বাংলা অডিওস্টোরির ইউটিউব চ্যানেল গপ্পো মীরের ঠেকে ২ ডিসেম্বর ২০২৩ এই গল্পটি পাঠ করা হয়, যেখানে মহেশের কণ্ঠস্বর দেন সুদীপ মুখার্জি ও আমিনার চরিত্রে কণ্ঠস্বর প্রদান করেন গোধূলি শর্মা।

এছাড়াও স্কুল ছাত্রছাত্রীদের বিভিন্ন ক্লাসের পাঠক্রমে এই গল্পটি অন্তর্ভুক্ত করা হয়েছে।

## তথ্যসূত্র

বিষয়শ্রেণী:শরৎচন্দ্র চট্টোপাধ্যায়ের ছোটোগল্প
বিষয়শ্রেণী:হিন্দুধর্ম ও ইসলাম
একটি তুলসী গাছের কাহিনী

**"একটি তুলসী গাছের কাহিনী"** সৈয়দ ওয়ালীউল্লাহ রচিত বাংলা ছোটগল্প। ১৯৪৭ সালে ভারত বিভাজনের পর পরিত্যক্ত একটি হিন্দু বাড়ি কিছু মুসলমান যুবকের দ্বারা দখলকৃত হবার ঘটনাকে কেন্দ্র করে এর কাহিনী রচিত হয়েছে। ওয়ালীউল্লাহ নিজেই "দ্য টেল অব দ্য তুলসী ট্রি" শিরোনামে গল্পটি ইংরেজিতে অনুবাদ করেন। নিয়াজ জামান কর্তৃক অনূদিত ও সম্পাদিত *দ্য এসকেপ অ্যান্ড আদার স্টোরিজ অফ ১৯৪৭* সংকলনে "এসকেপ" শিরোনামে গল্পটি মুদ্রিত হয়েছে।

## কাহিনীসংক্ষেপ
দেশভাগের সময়ে কলকাতা থেকে উদ্বাস্তুর মত একদল চাকরিজীবী পূর্ব বঙ্গে (বর্তমান : বাংলাদেশ) আসে। এসে একটি পরিত্যক্ত বাড়ি দখল করে। তারা ভাগ্যবান বলে একটি পরিত্যক্ত বাড়ি দখল করে। অন্যান্য উদ্বাস্তুরা এটা দেখে আফসোস করে। অতঃপর একদিন তাদের দখলকৃত বাড়ি উদ্ধারে পুলিশ আসে। তাদের বাড়ি ছাড়ার নোটিশ দেওয়া হয়। তারা সংকল্পবদ্ধ হয়, তারা বাড়ি ছাড়বে না।

একদিন তাদের একজনের চোখে একটি তুলসী গাছ পড়ে। তুলসী গাছকে 'হিন্দুয়ানী'র প্রতীক ধরা হয়। তাদের কেউ কেউ তুলসী গাছটি মূলোৎপাটন করার কথা বলে। কিন্তু, তারা মূলোৎপাটন করতে পারে না । উপরন্তু,তারাই গোপনে গোপনে গাছটির যত্ন নেয়।

একদিন তাদের সবাইকে বাড়ি ছেড়ে চলে যেতে হয়। সরকার বাড়িটি রিকুইজিশন করে। আর,শুকিয়ে যাওয়া খয়েরি রঙের তুলসী গাছটি থেকে যায় বাড়িটিতে।

## তথ্যসূত্র

বিষয়শ্রেণী:বাংলাদেশী ছোটগল্প
বিষয়শ্রেণী:সৈয়দ ওয়ালীউল্লাহর সৃষ্টিকর্ম
বিষয়শ্রেণী:কল্পকাহিনীতে ভারত বিভাজন
ঋতাভরী চক্রবর্তী

**ঋতাভরী চক্রবর্তী** (জন্ম: জুন ২৬, ১৯৯২) একজন ভারতীয় বাঙালি চলচ্চিত্র নির্মাতা এবং অভিনেত্রী।

## প্রাথমিক জীবন
তিনি যখন হাইস্কুলে ছিলেন তখন তার মডেলিং ক্যারিয়ার শুরু করেছিলেন। দশম বোর্ড পরীক্ষার পর তিনি স্টার জলসার জনপ্রিয় ভারতীয় বাংলা ধারাবাহিক ওগো বধু সুন্দরীর মূল চরিত্রে অভিনয়ের মাধ্যমে টেলিভিশনে প্রথম উপস্থিত হন। উচ্চ বিদ্যালয়ের শিক্ষার্থী হয়েও তিনি ব্যাক টু ব্যাক প্রকল্পে কাজ করেছিলেন। তিনি ইতিহাস ও বাংলা ভাষায় দ্বাদশ বোর্ড পরীক্ষায় সর্বভারতীয় তালিকায় শীর্ষে স্থান পান। হাই স্কুল শেষ করার পরে তিনি যাদবপুর বিশ্ববিদ্যালয়ে ইতিহাসে ভর্তি হন। তার মায়ের দিদা ছিলেন ময়মনসিংহের মুক্তাগাছার আচার্য্য জমিদার পরিবারের বংশধর।

## কর্মজীবন
তিনি জনপ্রিয় ভারতীয় বাঙালি টেলিভিশন ধারাবাহিক "ওগো বধূ সুন্দরী"-এর নায়িকা হিসাবে টেলিভিশনে তার প্রথম আত্মপ্রকাশ। ২০১১ সালে, তিনি 'তোমার সঙ্গে প্রাণের খেলা' তে তার বড় পর্দার যাত্রা শুরু হওয়ার কথা ছিল কিন্তু চলচ্চিত্রটি মুক্তি পায়নি।

ঋতাভরী তার মা চলচ্চিত্র নির্মাতা শতরূপা সান্যালএর সাথে "এসসিইউডি" নামে একটি চলচ্চিত্র নির্মাতা কোম্পানি চালান, তাদের নির্মমিত চলচ্চিত্র 'নেকেড' এবং 'অনু' জাতীয় চলচ্চিত্রের পুরস্কার পেয়েছে।

২০১৮ সালে, মুক্তি পাওয়া প্রসিত রায়ের ‘পরী’ ছবিতে তিনি কাজ করছেন। এই ছবিতে তার সঙ্গে বলিউড অভিনেত্রী অনুষ্কা শর্মা, পরমব্রত ও রজত কাপুর ছিলেন। বর্তমানে তিনি চলচ্চিত্র ও বিজ্ঞাপনে কাজ করেছেন। বিজ্ঞাপনের জগতে তার নাম হয়েছে এই মুহূর্ততে তিনি চন্দ্রানী পার্লস, রূপায়ণ জুয়েলার্স, শাহনাজ, রাজলক্ষ্মী জুয়েলার্স, বাজার কলকাতা, ড। পল এর স্কিন ক্লিনিক, নকোডা হ্যালমার্কিং, এএমআরআই ডেন্টাল ক্লিনিক, সানরাইজ মসলা, সিদ্ধা, পিসিও ক্লাব, পরিধান, অরুম জুয়েলার্স, এনকর ইলেকট্রনিক্স, রিমি নায়েক ইন্ডিয়া, রেশম শিল্পী, মানিনী, অনন্যা ইত্যাদিতে কাজ করছেন।

তিনি সম্প্রতি কাজ করেছেন শ্রীমতী ভয়ঙ্করী, শেষ থেকে শুরু ও ব্রহ্মা জানেন গোপন কম্মটি চলচ্চিত্রে।

## চলচ্চিত্রের তালিকা

## টেলিভিশন ধারাবাহিক

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের অভিনেত্রী
বিষয়শ্রেণী:১৯৯০-এর দশকে জন্ম
কমান্ডো ৩ (চলচ্চিত্র)

**কমান্ডো ৩ : হি ইজ ব্যাক** একটি ভারতীয় চলচ্চিত্র, যার পরিচালক আদিত্য দত্ত ও প্রযোজক বিপুল অম্রুতলাল শাহ।  সিনেমাটিতে অভিনয় করেছেন বিদ্যুৎ জামওয়াল, আদাহ শর্মা, আঙ্গিরা ধর সহ আরো অনেকে। সিনেমাটির মাধ্যমে আঙ্গিরা ধরের বলিউডে অভিষেক ঘটবে। চলচ্চিত্রটি *[[কমান্ডো: এ ওয়ান ম্যান আর্মি|কমান্ডো]]* ফ্রাঞ্চাইজির তৃতীয় কিস্তি। চলচ্চিত্রটি মুক্তি পাবে ২৯ নভেম্বর, ২০১৯।

প্রথম দুটি কমান্ডো সিরিজের সাফল্য নির্মাতা বিপুল অমৃতলাল শাহকে তৃতীয় ভোটাধিকারে যেতে বাধ্য করেছিল। ৬ সেপ্টেম্বর ২০১৮ এ বিদ্যুৎ জামওয়াল সাথে কমান্ডো ৩ শুরু করার ঘোষণা দেওয়া হয়েছিল। পরে সেপ্টেম্বরে চিত্রগ্রহণ শুরু হয়েছিল ইংল্যান্ডের ইয়র্ক শহরে। এই চলচ্চিত্রটির বেশিরভাগ শুটিং ইংল্যান্ডে করা হয়েছে। চিত্রগ্রহণটি জুন ২০১৯ এর মাঝামাঝি সময়ে গুটিয়ে যায়।

## অভিনয়ে

* বিদ্যুৎ জামওয়াল - কমান্ডো কারানবীর সিং ডোগরা (কারান)
* অদা শর্মা - ইন্সপেক্টর ভাবনা রেড্ডী
* আঙ্গিরা ধর - মলিকা
* গুলশান দেবিয়াহ -
* অভিলাষ চৌধুরী - তাইমুর
* সুমিত ঠাকুর - আরমান
* মার্ক বেনিংটন - আলভীন
* অথর্ব বিশ্বকর্মা - আবীর
* ফেরিয়ানা ওয়াঝের - জাহীর
* রাজেশ তাইলাং - রয়
* জেস কাউর -
* সারা পিটস -

## ধারাবাহিক

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:২০১০-এর দশকের সিক্যুয়াল চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:সন্ত্রাসবাদ সম্পর্কে চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:২০১৯-এর মারপিটধর্মী রোমাঞ্চকর চলচ্চিত্র
বিলাসী

**বিলাসী** অপরাজেয় কথাশিল্পী শরৎচন্দ্র চট্টোপাধ্যায় রচিত একটি ছোটগল্প।

## কাহিনি সংক্ষেপ
গল্পটি বলা হয়েছে 'ন্যাড়া'র জবানবন্দিতে। ন্যাড়ার সাথে পড়ত মৃত্যুঞ্জয়। মৃত্যুঞ্জয়কে আজীবন সবাই থার্ড ক্লাসে পড়তে দেখেছে। তাকে কেউ ফোর্থ ক্লাসে উঠতে দেখে নি। তার সেকেন্ড ক্লাসে পড়ার ইতিহাসও জানা যায় না। তার আপন বলতে কেউ ছিল না, শুধু এক খুড়ো ছাড়া। খুড়োর কাজ ছিল ভাইপোর বিরুদ্ধে হরেক রকম দুর্নাম রটানো।

মৃত্যুঞ্জয় নিজে রান্না করে খেত। তার বাড়ি সংলগ্ন আমবাগান থেকে আয়কৃত অর্থে দিন গুজরান হত তার। মৃত্যুঞ্জয় ছিল উদার প্রকৃতির, এতিম, ব্রাহ্মণ,উঁচুজাতের,নির্ভীক,দৃঢ়চেতা,ধৈর্যশীল ও প্রণয়নিষ্ঠ।

গ্রামের ভিতরে মৃত্যুঞ্জয়ের নামে হরেক রকম দুর্নাম শোনা গেলেও, সে ছিল দিলদরিয়া। সে দোকান থেকে এটা ওটা কিনে খাওয়াত সবাইকে। দরিদ্রকে সাহায্য করত সে। কিন্তু, তার থেকে সাহায্য পাবার কথা কেউ স্বীকার করত না, গ্রামের মাঝে মৃত্যুঞ্জয়ের এমন ছিল সুনাম।

একসময় মৃত্যুঞ্জয় রোগে শয্যাশায়ী হয়। সে সময় সাপুড়ে কন্যা বিলাসী তাকে সেবা করে সুস্থ করে থাকে। মৃত্যুপথযাত্রী মৃত্যুঞ্জয়কে যমের দুয়ার থেকে ফিরিয়ে আনে সে। একসময় তারা বিবাহবন্ধনে আবদ্ধ হয়।

এতদিন মৃত্যুঞ্জয়ের সেবায় এগিয়ে না আসলেও কায়স্থ সন্তান মৃত্যুঞ্জয়ের সাথে সাপুড়ের মেয়ে বিলাসীর বিবাহের দরুন সৃষ্টি হওয়া **সামাজিক অনাচার**-এর বিরুদ্ধে এগিয়ে আসে তার খুড়ো। অন্নপাপী মৃত্যুঞ্জয়ের বাসায় ঢুকে তার স্ত্রী বিলাসীর উপর অকথ্য নির্যাতন চালায় সে ও তার সাঙ্গপাঙ্গ। ন্যাড়া রোগাক্রান্ত দুর্বল মৃত্যুঞ্জয়ের তা প্রতিরোধের কোন ক্ষমতা ছিল না। এরপর তারা ঐ বাড়ি ছেড়ে মালপাড়ায় গিয়ে বসতি স্থাপন করে।

এর বহুদিন পর ন্যাড়ার সাথে দেখা হয় মৃত্যুঞ্জয় ও বিলাসীর। মৃত্যুঞ্জয়কে দেখে অবাক হয় ন্যাড়া। সাত পুরুষের কায়স্থ যে সাপুড়েতে রূপান্তর হয়ে গিয়েছে! এরপর, বিলাসী ও মৃত্যুঞ্জয়ের সাথে থাকা শুরু করে সে। তাদের সাথে থেকে মন্ত্রসিদ্ধ হয় ন্যাড়া।

সাপ ধরার বায়না আসলেই তা হরেক রকম অজুহাত দিয়ে দূরে সরানোর চেষ্টা করত বিলাসী। কিন্তু, মৃত্যুঞ্জয় টাকার লোভ সামলাতে পারত না। এমনই একদিনে, এক গোয়ালার বাড়িতে এক খরিশ গোখরোর কামড়ে মৃত্যু ঘটে তার। তাবিজ-মন্ত্র কোনটাই তার 'মৃত্যুঞ্জয়' নামটির সার্থকতা বজায় রাখতে পারে নি। তার মৃত্যুর পর বিলাসীর বিষ খেয়ে আত্নহত্যা করে। আর ন্যাড়ার সাপুড়ে জীবনের ইতি ঘটে।

## তথ্যসূত্র

বিষয়শ্রেণী:ভারতীয় ছোটগল্প
বিষয়শ্রেণী:শরৎচন্দ্র চট্টোপাধ্যায়
আপ কোয়ার্ক

থাম্ব|আপ কোয়ার্ক
**আপ কোয়ার্ক**(প্রতীক:{u}) হলো সকল মৌলিক কণার সর্বাধিক হালকা, অতিপারমাণবিক কণা। এর প্রতিকণার নাম আপ অ্যান্টিকোয়ার্ক(প্রতীক:\bar{u})। কোয়ান্টাম বলবিদ্যায় আলেচিত যে ছয়টি(প্রতিকণা সহ ১২ টি) কোয়ার্ক কণার কথা বলা হয়েছে তার মধ্যে আপ কোয়ার্ক একটি।

## ইতিহাস
কোয়ার্ক শব্দটি নেওয়া হয় আইরিশ কবি জেমস্ জয়েসের কবিতা "Funnegans Wake" থেকে আর আপ নেওয়া হয় এর অবস্থান-বৈশিষ্ট্য থেকে। গত শতাব্দির ৪০ ‍দশকে যেখানে মাত্র কয়েকটি কণার আবিষ্কার হয়ে সেখানে ৫০ দশকে তার সংখ্যা ডজনে দাড়ায়। ১৯৫০ সালের মধ্যে বিজ্ঞানীরা যেমন অনেক ধরনের কণার সন্ধান পান তেমনি প্রচুর পরিমাণ ভবিষ্যতবাণী করেন। এই ভবিষ্যতবাণীগুলোর সত্যতা যাচাই করাই ছিল বড় লক্ষ্য। বিজ্ঞানীরা তখন নিশ্চিতভাবে জেনে গিয়েছিলেন যে, পরমাণুর ৯৯ শতাংশ ভর তার নিউক্লিয়াসে থাকে। তাদের শুধু অপেক্ষা করতে হয়েছে উন্নতামানের যন্ত্র ও পরিক্ষাগারের জন্যে। ৬০ দশকের শুরুতে(১৯৬১) সালে যখন অতিপারমাণবিককণা সম্পর্কে তেমন স্পষ্ট ধারণা ছিল না তখন বিজ্ঞানী মারে গেল-ম্যান ও যুবাল নিমন হ্যাড্রোন শ্রেণিবদ্ধকরণের প্রস্তাব দেন।

পরবর্তিকালে মারে গেল-ম্যান ও জর্জ জিউইগ তাত্ত্বিকভাবে আপ কোয়ার্কের অস্তিত্বের প্রস্তাব করেন। পরবর্তিকালে কণার পূর্ণ পরিচয় পাবার উদ্দেশ্যে ১৯৬৮ সালে “স্ট্যাফোর্ড ইলেক্ট্রিনিক রৈখিক তরকযন্ত্র” দিয়ে প্রোটন ভেঙে এর গঠন দেখার চেষ্টা করেছিলেন বিজ্ঞানীরা। এ পরিক্ষণে অংশগ্রহণ করেন কানাডার বিজ্ঞানী এর এফ টেলর, মার্কিন বিজ্ঞানী এইচ ডব্লিউ কেন্ডাল ও জে আই ফ্রিডম্যান। এ পরিক্ষণ হতে হদিস মেলে প্রোটনে দুটি আপ কোয়ার্ক ও একটি ডাউন কোয়ার্ক নিয়ে গঠিত। যেহেতু ১৯৬৪ সালে তাত্ত্বিকভাবে এবং ১৯৬৮ সালে পরিক্ষণ দ্বারা আপ কোয়ার্ক ব্যাখ্যা করা হয় সেহেতু ১৯৬৮ সালকেই এর আবিষ্কার কাল বলা হয়।

## বৈশিষ্ট্যসমূহ
* এই হালকা কণিকাটি ১.৮-৩.০MeV/c^2 ভর বিশিষ্ট হয়। আসলে এর ভর এতোই হালকা যে এর ভর সঠিকভাবে নির্ণয় করা যায় না। জ্যোতির্বিজ্ঞানে এর ভর সাধারণত ২.০১০.১৪MeV/c^2 ধরা হয়। এই কণাটি স্থায়ী অবস্থায় থাকতে পারে। কার্যবশত কণাটি ‍ডাউন কোয়ার্ক বা ইলেক্ট্রন নিউট্রিনো কণাতে পরিণত হতে পারে।
* আপ কোয়ার্কের মৌলিক আধান +\frac{2}{3}e
* এর স্পিন মান হলো \frac{1}{2}
* এই কণাগুলো এদের আন্তক্রিয়া ঘটাতে পারে চারটি ক্ষেত্রে আর তা হলো- মহাকর্ষ, তাড়িৎচুম্বক,দূর্বলবল ও সবলবলে।
* প্রোটনে আপ কোয়ার্ক থাকে দুটি ও নিউট্রনে থাকে একটি।

## আরও দেখুন
# কোয়ার্ক
# আপ কোয়ার্ক
# ডাউন কোয়ার্ক
# স্ট্রেঞ্জ কোয়ার্ক
# চার্ম কোয়ার্ক
# টপ কোয়ার্ক
# বটম কোয়ার্ক
## তথ্যসূত্র

বিষয়শ্রেণী:মৌলিক কণিকা
বিষয়শ্রেণী:কোয়ার্ক
মালাং (চলচ্চিত্র)

***মালাং*** (; ) একটি হিন্দি চলচ্চিত্র, যেটি পরিচালনা মোহিত সুরি এবং এতে মুখ্য ভূমিকায় অভিনয় করেছেন আদিত্য রয় কাপুর ও দিশা পাটানি। এতে অনিল কাপুর ও কুণাল খেমুও অভিনয় করেছেন। চলচ্চিত্রটির শুটিং ২০১৯ সালে শুরু হয় ও ২০২০ সালের ৭ই ফেব্রুয়ারি মুক্তি পায় চলচ্চিত্রটি।

## শ্রেষ্ঠাংশে
*আদিত্য রয় কাপুর
*দিশা পাটানি
*অনিল কাপুর
*কুণাল খেমু

## নির্মাণ
চলচ্চিত্রটির শুটিং হয়েছে মরিশাস ও গোয়াতে।

## মুক্তি
২০২০ সালের ৭ ফেব্রুয়ারি মুক্তি পায় চলচ্চিত্রটি।

## তথ্যসূত্র

## বহিঃসংযোগ

* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:২০২০-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
বাটলা হাউস

**বাটলা হাউস** একটি ভারতীয় হিন্দি চলচ্চিত্র, যা ২০০৮ সালের *বাটলা হাউস এনকাউন্টার কেস* এর ঘটনা নিয়ে বানানো। চলচ্চিত্রটি পরিচালনায় আছেন নিখিল আডবাণী। চলচ্চিত্রটি ২০১৯ সালের ১৫ আগস্ট মুক্তি পায়।

## অভিনয়ে
*জন আব্রাহাম - ডিসিপি সঞ্জীব কুমার যাদব
*মৃণাল ঠাকুর - শোভনা যাদব
*রবি কিষাণ - ইন্সপেক্টর মোহন চন্দ শর্মা
*প্রকাশ রাজ
*নোরা ফাতেহি

## নির্মাণ
চলচ্চিত্রটির নির্মাণ কাজ ২০১৯ সালের ফেব্রুয়ারি মাসে সম্পন্ন হয়।

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:২০০৮-এর পটভূমিতে চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:সত্য ঘটনা অবলম্বনে মারপিটধর্মী চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৯-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:সত্য ঘটনা অবলম্বনে থ্রিলার চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:উত্তরপ্রদেশে ধারণকৃত চলচ্চিত্র
বিষয়শ্রেণী:উত্তরাখণ্ডে ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:নেপালে ধারণকৃত চলচ্চিত্র
বিষয়শ্রেণী:জয়পুরে ধারণকৃত চলচ্চিত্র
বিষয়শ্রেণী:নেপালের পটভূমিতে চলচ্চিত্র
আদাব (ছোটগল্প)

**আদাব** সমরেশ বসু রচিত একটি বিখ্যাত ছোটগল্প। ছোটগল্পটির পটভূমি ১৯৪৬ সালে কলকাতায় সংঘটিত সাম্প্রদায়িক দাঙ্গা। ছোটগল্পটির মাধ্যমে সমরেশ বসুর সাহিত্যজগৎে যাত্রা শুরু হয়। এটি ১৯৪৬ খ্রিষ্টাব্দে শারদীয়া 'পরিচয়' পত্রিকায় প্রকাশিত হয় ৷

## আদাব কাহিনি টির সংক্ষেপ
১৯৪৬ সালের ঢাকা। চারদিকে দাঙ্গার আগুন জ্বলছে। ঠিক এমন পরিস্থিতিতে দুজন মানুষের মাঝে দেখা হয়। দেখা হবার পর একজন নাম ধাম জিজ্ঞেস করলেও অপরজন ধর্ম কি তা জিজ্ঞেস করে। কেউই তা জবাব দিতে সাহস পায় না।

দুজন ব্যক্তি ছিলেন দুই পেশার লোক। একজন মাঝি আর আরেকজন সুতা মজুর। কথা বার্তা আগায়, কিন্তু ধর্মটা কি কেউ কাউকে বলে না।

অতঃপর, বিড়ি ধরানোর জন্য বহু কষ্টে দেয়াশলাই ধরানোর পর মাঝি 'সোবহান আল্লা' বলে উঠতেই প্রাণ শুকিয়ে যায় সুতা মজুরের। কেননা, সে যে হিন্দু। কিন্তু, পরে সে বুঝতে পারে মাঝিও তার মতই দাঙ্গায় জীবন হাতে করে বেরিয়েছে।

দাঙ্গার মাঝে দুজন ভিন্ন ধর্মাবলম্বী হলেও বন্ধুর মত একে অন্যের সাথে আলাপ করতে থাকে। কথা শেষ হলে একসময় দুজন-দুজনকে আদাব জানিয়ে চলে যায়।

সেদিন ছিল ঈদের আগের দিন। মাঝির কাছে একটি পুটুলি ছিল, যাতে সে তার পরিবারের জন্য ঈদের কাপড় চোপড় কিনেছিল। কিন্তু, তার হাতে পুটুলিটি

দেখে পুলিশ মনে করে, সে "ডাকু" অর্থাৎ ঐসব ব্যক্তিদের মধ্যে একজন, যারা দাঙ্গা উপলক্ষে মানুষের বাড়িঘর লুট করছে। অতঃপর, তারা গুলি করে মাঝিকে খুন করে। মাঝির বুক ভেসে যায় রক্তে।

## তথ্যসূত্র

বিষয়শ্রেণী:ভারতীয় ছোটগল্প
ইন্ডিয়া'স মোস্ট ওয়ান্টেড

**ইন্ডিয়া'স মোস্ট ওয়ান্টেড** ভারতীয় চলচ্চিত্র, যাতে অভিনয় করেছেন অর্জুন কাপুর, সুদেব নায়ার, রাজেশ শর্মা, প্রশান্ত আলেকজান্ডার, শান্তিলাল মুখার্জিসহ আরো অনেকে। চলচ্চিত্রটি যৌথভাবে প্রযোজনা করেছে ফক্স স্টার স্টুডিওজ ও রাপচিক ফিল্মস। চলচ্চিত্রটির গল্প ইয়াসিন ভাটকাল নামের এক সন্ত্রাসীর গ্রেফতার অভিযানকে ঘিরে, ২০১৩ সালের আগস্ট মাসে সম্পন্ন সে অভিযানে কোন বুলেট খরচ ব্যতিরেকে 'ভারতের ওসামা বিন লাদেন' বলে পরিচিত ইয়াসিন ভাটকাল আইনশৃঙ্খলা রক্ষাকারী বাহিনীর হাতে ধরা পড়েছিল।

## অভিনয়ে
* অর্জুন কাপুর - প্রভাত কুমার
* সুদেব নায়ার - ইউসুফ
* রাজেশ শর্মা - রাজেশ সিং
* প্রশান্ত আলেকজান্ডার - পিল্লাই
* শান্তিলাল মুখার্জি - সৌমিক বিশ্বাস
* দেবেন্দ্র মিশ্র - জাভেফ
* গৌরব মিশ্র - অমিত
* আসিফ খান - বিট্টু

## নির্মাণ
চলচ্চিত্রটির চিত্রগ্রহণ ২০১৮ সালের মে মাসে শুরু হয়। চলচ্চিত্রটির কিছু অংশ নেপালে চিত্রায়িত হয়েছে।

## মুক্তি
চলচ্চিত্রটি মুক্তি পায় ২০১৮ সালের ২৪ মে তে।

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতে সন্ত্রাসবাদ সম্পর্কে চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:কাঠমান্ডুতে ধারণকৃত চলচ্চিত্র
বিষয়শ্রেণী:২০১০-এর দশকের পশ্চাদ্ধাবন চলচ্চিত্র
বিষয়শ্রেণী:ভারতীয় পশ্চাদ্ধাবন চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৯-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:নেপালে ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:সত্য ঘটনা অবলম্বনে হিন্দি চলচ্চিত্র
বিষয়শ্রেণী:ভারতীয় মুজাহিদিন
স্ট্রিট ড্যান্সার থ্রিডি

***স্ট্রিট ড্যান্সার*** একটি ভারতীয় চলচ্চিত্র, যার পরিচালক রেমো ডি সুজা এবং এতে অভিনয় করেছেন বরুণ ধবন ও শ্রদ্ধা কাপুর।  ২০২০ সালের ২৪ জানুয়ারি মুক্তি পাবে।

## অভিনয়ে
*বরুণ ধবন - সুরেশ মুকুন্দ
*শ্রদ্ধা কাপুর - বিনীতা 'বিনী' শর্মা/এনায়েত সুদ (দ্বৈত চরিত্র)
*প্রভূ দেবা - বিষ্ণু
*নোরা ফাতেহি

## নির্মাণ
চলচ্চিত্রটির প্রথম ধাপের চিত্রগ্রহণ হয় পাঞ্জাবে। এরপর দ্বিতীয় ধাপের চিত্রগ্রহণ হয় লন্ডনে।

## তথ্যসূত্র

## বহিঃসংযোগ
* 
* বলিউড হাঙ্গামাতে স্ট্রিট ড্যান্সার

বিষয়শ্রেণী:২০২০-এর চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় নৃত্য চলচ্চিত্র
বিষয়শ্রেণী:নৃত্য প্রতিযোগিতা সম্পর্কে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:পাঞ্জাব, ভারতে ধারণকৃত চলচ্চিত্র
বিষয়শ্রেণী:২০২০-এর ত্রিমাত্রিক চলচ্চিত্র
টাইম টু ড্যান্স

**টাইম টু ড্যান্স** একটি আসন্ন ভারতীয় চলচ্চিত্র, যা পরিচালনা করেছেন স্ট্যানলি ডি কস্তা, প্রযোজনা করেছেন ভূষণ কুমার, কৃষাণ কুমার এবং এতে অভিনয় করেছেন সুরাজ পাঞ্চোলি ও ইসাবেল কাইফ।

## অভিনয়ে
*সুরাজ পাঞ্চোলি
*ইসাবেল কাইফ
*অনুপম খের
*রাজপাল যাদব

## নির্মাণ
চলচ্চিত্রটি নির্মাণের পূর্ব প্রস্তুতি ২০১৮ সালের মার্চে সম্পন্ন হয়। চলচ্চিত্রটির মুখ্য চিত্রায়ণ লন্ডনে ঐ বছরের জুন মাসেই সম্পন্ন হয়।

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় নৃত্য চলচ্চিত্র
ভেলু নাচিয়ার

**রাণী ভেলু নাচিয়ার** (৩রা জানুয়ারি ১৭৩০ – ২৫শে ডিসেম্বর ১৭৯৬) শিবগঙ্গা রাজ্যের রাণী ছিলেন,  ১৭৮০–১৭৯০ পর্যন্ত। তিনি প্রথম রানী, যিনি ভারতে ব্রিটিশ উপনিবেশ শক্তির বিরুদ্ধে লড়াই করেছিলেন। তিনি তামিলদের কাছে *বীরামঙ্গাই* (সাহসী নারী) হিসাবে পরিচিত।

## জীবনী
ভেলু নাচিয়ার রামনাথপুরমের রাজকুমারী ছিলেন এবং রামনাদ রাজ্যের রাজা চেল্লামুথু বিজয়রঘুনাথ সেতুপতি  এবং রানী সাকান্ধিমুথালের একমাত্র সন্তান ছিলেন। ভারতে ব্রিটিশ উপনিবেশ শক্তির বিরুদ্ধে রাণী হিসাবে তিনিই প্রথম লড়াই করে ছিলেন, তবে ভারতের ইতিহাসে লক্ষ্মীবাঈকে প্রথম রাণী হিসেবে ধরা হয়, যিনি ব্রিটিশদের বিরুদ্ধে লড়াই করেছিলেন।

ভেলু নাচিয়ার যুদ্ধে ব্যবহৃত সবরকম অস্ত্রশস্ত্রের প্রশিক্ষণ পেয়েছিলেন। তিনি সামরিক যুদ্ধ কৌশল, যেমন ভালারি, সিলাম্বাম (লাঠি ব্যবহার করে যুদ্ধ), ঘোড়াচালনা এবং তীরচালনা ইত্যাদিতে শিক্ষালাভ করেছিলেন। তিনি বহু ভাষা জানতেন এবং ফরাসি, ইংরেজি ও উর্দু ভাষায় দক্ষতা অর্জন করেছিলেন। তিনি শিবগঙ্গাইয়ের রাজাকে বিবাহ করেছিলেন এবং তাদের একটি কন্যা সন্তান ছিল। যখন তার স্বামী মুথুভাদুগনথাপেরিয়া উদয়াথেভরকে ব্রিটিশ সৈন্য এবং আর্কটের নবাবের পুত্র হত্যা করে, তখন তাকে যুদ্ধে অংশগ্রহণ করতে হয়। তিনি তার কন্যার সাথে পালিয়ে যান এবং পলয়কারর কোপালা নায়াক্করের সুরক্ষায়, ভিরুপাচির কাছে দিন্দিগুল এ আট বছর বসবাস করেন।

সেই সময় তিনি একটি সেনাদল গঠন করেছিলেন এবং ব্রিটিশদের উপর আক্রমণ করার লক্ষ্যে গোপাল নায়াকার এবং হায়দার আলীর সঙ্গে জোটবদ্ধ হন। ১৭৮০ সালে তিনি সফলভাবে ব্রিটিশদের বিরুদ্ধে যুদ্ধ করেছিলেন। যখন ভেলু নাচিয়ার ব্রিটিশদের গোলাবারুদ সংরক্ষণ করার জায়গাটি খুঁজে পান, তখন তিনি একটি আত্মঘাতী হামলার পরিকল্পনা করেন: তার একজন বিশ্বস্ত অনুগামী কুইলি নিজেকে তেলের মধ্যে ডুবিয়ে, গায়ে আগুন ধরিয়ে, মজুতখানায় ঢুকে যান।
ভেলু নাচিয়ার আঁর পালিত কন্যা উদাইয়ালের সম্মানে "উদাইয়াল" নামক একটি মহিলা সেনাবাহিনী গঠন করেন। উদাইয়াল ব্রিটিশ অস্ত্রাগার বিস্ফোরণে মারা গিয়েছিলেন। নাচিয়ার সেই সব কয়েকজন শাসকদের মধ্যে একজন ছিলেন, যিনি তার রাজত্ব পুনরুদ্ধার করেন এবং দশ বছর ধরে শাসন করেন। ১৭৯০ সালে তার কন্যা ভেল্লাচ্চি উত্তরাধিকারসূত্রে সিংহাসনের অধিকারী হন।

ভারতে, ব্রিটিশদের বিরুদ্ধে স্বাধীনতার জন্য, প্রথম লড়াই করেছিলেন রাণী ভেলু নাচিয়ার। ১৭৮০ সালে তিনি দেশ পরিচালনা করার জন্য মারুদু ভাইদের হাতে ক্ষমতা দেন। এর কয়েক বছর পর, ২৫শে ডিসেম্বর ১৭৯৬ সালে, ভেলু নাচিয়ার মারা যান।

## জনপ্রিয় সংস্কৃতি
৩১শে ডিসেম্বর ২০০৮ সালে তার নামে একটি স্মারক ডাকটিকিট প্রকাশ করা হয়।

চেন্নাইয়ের ওভিএম নৃত্য একাডেমী, শিবগঙ্গা রাণী *ভেলু নাচিয়ার* এর উপর, একটি জমকালো নৃত্যনাট্য উপস্থাপন করে।

একজন তামিল-আমেরিকান হিপ-হপ শিল্পী প্রফেসার এ.এল.আই, ২০১৬ সালে ভেলু নাচিয়ারকে নিবেদন করে *তামিলম্যাটিক* অ্যালবামে "আমাদের রাণী" শিরোনামে একটি গান প্রকাশ করেছিলেন।

২০১১ সালের ২১ আগস্ট চেন্নাইয়ের নারদ গান সভায় রানী ভেলু নাচিয়ারের জীবনের ইতিহাসের বর্ণনা করে একটি নৃত্যনাট্য অনুষ্ঠিত হয়। এই নৃত্যনাট্যটি পরিচালনা করেছিলেন শ্রীরাম শর্মা, যিনি প্রায় এক দশক ধরে রাণীর জীবনের ইতিহাসে নিয়ে গবেষণা করেছিলেন।

## আরও দেখুন
# ভারতের স্বাধীনতা আন্দোলন
# ভারতের স্বাধীনতা বিপ্লবীদের তালিকা
# ভেলোর বিদ্রোহ

## তথ্যসূত্র

বিষয়শ্রেণী:১৭৩০-এ জন্ম
বিষয়শ্রেণী:১৭৯৬-এ মৃত্যু
বিষয়শ্রেণী:ভারতের ইতিহাস
বিষয়শ্রেণী:ভারতীয় রাজকীয় নারী
বিষয়শ্রেণী:যুদ্ধে ভারতীয় নারী
বিষয়শ্রেণী:ভারতীয় বিপ্লবী
বিষয়শ্রেণী:ভারতের স্বাধীনতা আন্দোলন
বিষয়শ্রেণী:১৮শ শতাব্দীর নারী শাসক
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:১৮শ শতাব্দীর ভারতীয় ব্যক্তি
ষাণ্ড কি আঁখ

**ষাণ্ড কি আঁখ** একটি ভারতীয় জীবনীভিত্তিক চলচ্চিত্র, যা পরিচালনা করেছেন তুষার হিরানন্দিনী, প্রযোজনা করেছেন প্রকাশ ঝা এবং এতে অভিনয় করেছেন ভূমি পেডনেকর, তাপসী পান্নু, প্রকাশ ঝা, বিনীত কুমার সিং সহ আরো অনেকে। ভারতীয় শার্পশুটার চন্দ্র তোমার এবং তার ভাবি প্রকাশি তোমারের জীবনী অবলম্বনে বানানো হবে চলচ্চিত্রটি। চলচ্চিত্রটি দিওয়ালি উপলক্ষে ২০১৯ সালের ২৫ অক্টোবর মুক্তি পায়।

## অভিনয়ে
*ভূমি পেডনেকর
*তাপসী পান্নু
*প্রকাশ ঝা
*বিনীত কুমার সিং
*ভিকি কাদিয়ান

## নির্মাণ
২০১৯ সালে ১০ ফেব্রুয়ারি বাঘপাতে চলচ্চিত্রটির চিত্রায়ন শুরু হয়। চলচ্চিত্রটির কিছু অংশের চিত্রায়ন হবে হস্তিনাপুর ও মাওয়ানাতে।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:ভারতীয় নারীবাদী চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:উত্তরপ্রদেশে ধারণকৃত চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
বিষয়শ্রেণী:২০১০-এর দশকের নারীবাদী চলচ্চিত্র
বিষয়শ্রেণী:২০১৯-এর জীবনীসংক্রান্ত নাট্য চলচ্চিত্র
ছপাক

***ছপাক*** () মেঘনা গুলজার পরিচালিত ২০২০ সালের ভারতীয় নাট্যধর্মী চলচ্চিত্র। এটি প্রযোজনা করেছেন মেঘনা ও দীপিকা পাড়ুকোন। চলচ্চিত্রটিতে মুখ্য ভূমিকায় অভিনয় করেছেন দীপিকা পাড়ুকোন ও বিক্রান্ত ম্যাসি। চলচ্চিত্রটি এসিডদগ্ধ নারী লক্ষ্মী আগরওয়ালের জীবনী অবলম্বনে নির্মিত।

## অভিনয়ে
* দীপিকা পাড়ুকোন - মালতী
* বিক্রান্ত ম্যাসি - আমোল
* মধুরজিৎ সারঘি - অর্চনা বাজাজ
* আনন্দ তিওয়ারী - বাজাজের স্বামী
* বৈভবী উপাধ্যায় - মিনাক্ষী
* পায়েল নয়ার - সিরাজ
* বিশাল দাহিয়া - বশির শেখ, এসিড নিক্ষেপক
* অঙ্কিত বিষ্ট রাজেশ
* গীতা আগরওয়াল
* মনোহর তেলি
* শর্বরী দেশপাণ্ডে
* দেলজাদ হিভালে

## নির্মাণ
চলচ্চিত্রটির মুখ্য চিত্রগ্রহণ ২০১৯ সালের ফেব্রুয়ারিতে সম্পন্ন হয়।

## তথ্যসূত্র

## বহিঃসংযোগ

* 

বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:মেঘনা গুলজার পরিচালিত চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
বিষয়শ্রেণী:২০২০-এর জীবনীসংক্রান্ত নাট্য চলচ্চিত্র
বিষয়শ্রেণী:পারিবারিক সহিংসতা সম্পর্কে চলচ্চিত্র
আ জা ম তকীয়ুল্লাহ

**আ জা ম তকীয়ুল্লাহ** (মৃত্যু: ১৬ নভেম্বর ২০১৭) বাংলাদেশের ভাষা আন্দোলনের একজন পুরাতন ও অভিজ্ঞ কর্মী ছিলেন। ভাষা আন্দোলনে তার অবদানের স্বীকৃতি স্বরুপ বাংলাদেশ সরকার কর্তৃক ২০১৮ সালে তিনি একুশে পদকে ভুষিত হন। তিনি এ পুরস্কার মরণোত্তর পান। তিনি বাংলাদেশের ভাষা বিজ্ঞানী ড. মুহাম্মদ শহীদুল্লাহর চতুর্থ ছেলে।

## কর্মজীবন
তকিউল্লাহ প্রমিত বাংলা বর্ষপঞ্জি নামে বাংলা বর্ষপঞ্জি সংস্কার করেন। ১৯৪০ এর দশকে তিনি সমাজতান্ত্রিক আন্দোলনের সাথে জড়িত ছিলেন। তিনি ১৯৫১ সালে কমিউনিস্ট পার্টির ঢাকা কমিটির সাধারণ সম্পাদক ছিলেন।
## মৃত্যু
২০১৭ সালের ১৬ নভেম্বর তকীয়ুল্লাহ ঢাকায় মৃত্যুবরণ করেন।

## তথ্যসূত্র

বিষয়শ্রেণী:২০১৭-এ মৃত্যু
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:১৯২০-এর দশকে জন্ম
বিষয়শ্রেণী:বাংলাদেশী সাম্যবাদী
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:মুহম্মদ শহীদুল্লাহ
সাইফুল আজম কাশেম

thumb|সাইফুল আজম কাশেম
**সাইফুল আজম কাশেম** একজন বাংলাদেশী বরেণ্য চলচ্চিত্র প্রযোজক ও পরিচালক।

## প্রাথমিক জীবন

## কর্মজীবন
কাশেম অনেকগুলো ব্যবসাসফল ও প্রশংসিত চলচ্চিত্রের পরিচালক যেমন ‘অন্তরালে’, ‘বৌরাণী’, ‘সানাই’, ‘ধনদৌলত’, ‘দুনিয়াদারি’, ‘হালচাল’, ‘ভরসা’, ‘সোহাগ’, ‘ঘরসংসার’, 'সাক্ষাৎ', ‘স্বামীর আদেশ’, ‘ত্যাজ্যপুত্র’।

## মৃত্যু
২০১৯ সালের ১লা মার্চ তার মস্তিষ্কে রক্তক্ষরণ হয়। অবশেষে ১১ মার্চ ২০১৯ তারিখে সোমবার সকালে তিনি শেষনিশ্বাস ত্যাগ করেন।

## তথ্যসূত্র

বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:১৯৪৭-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:কুমিল্লা জেলার ব্যক্তি
অ্যান্ড পিকচার্স

**অ্যান্ড পিকচার্স** একটি ভারতীয় টিভি চ্যানেল। চ্যানেলটির মালিক **জি এন্টারটেইনমেন্ট এন্টারপ্রাইজেস**, যেটি আবার **এসেল গ্রুপ** এর মালিকানাধীন। এটা **জি এন্টারটেইনমেন্ট এন্টারপ্রাইজেস** এর **অ্যান্ড** ব্র‍্যান্ডের প্রথম টিভি চ্যানেল। বলিউডের সিনেমার পাশাপাশি চ্যানেলটি হিন্দি ডাবিংকৃত হলিউডের চলচ্চিত্রও প্রদর্শন করে।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:জি এন্টারটেইনমেন্ট এন্টারপ্রাইজ
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:ভারতের চলচ্চিত্র চ্যানেল
বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন
উত্তরপ্রদেশ পুনর্গঠন আইন, ২০০০

**উত্তরপ্রদেশ পুনর্গঠন আইন, ২০০০** ভারতীয় সংসদ দ্বারা তৈরি একটি আইন, যেটি উত্তরাখণ্ড রাজ্য গঠন করে। রাজ্যটি উত্তরাঞ্চল নামে উত্তর প্রদেশ রাজ্যকে ভেঙ্গে সৃষ্টির জন্য ২০০০ সালে এই আইন প্রণয়ন করা হয়। নির্বাচনী প্রতিশ্রুতি পূরণের জন্য প্রধানমন্ত্রী অ্যাটল বিহারী বাজপেয়ীর নেতৃত্বে এনডিএ সরকার আইনটি চালু করে। এরপর রাষ্ট্রপতি কে. আর. নারায়ণন ১ লা আগস্ট ২০০০ সালে বিলে স্বাক্ষর করেন এবং ৯ নভেম্বর ২০০০ সালে উত্তরাখণ্ড ভারত প্রজাতন্ত্রের ২৭ তম রাজ্য হিসাবে আত্মপ্রকাশ করে।
## তথ্যসূত্র

বিষয়শ্রেণী:উত্তরপ্রদেশ
বিষয়শ্রেণী:ভারতের রাজ্য পুনর্গঠন
মুভিজ নাউ

**মুভিজ নাউ** একটি ভারতীয় বেসরকারি টিভি চ্যানেল, যা হলিউডের চলচ্চিত্র প্রচাএ করে থাকে। চ্যানেলটি ২০১০ সালের ১৯ ডিসেম্বর যাত্রা শুরু করে। চ্যানেলটির মালিক **দ্য টাইমস গ্রুপ**।

## তথ্যসূত্র

বিষয়শ্রেণী:ভারতের চলচ্চিত্র চ্যানেল
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:দক্ষিণ এশিয়ার গণমাধ্যম
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০১০-এ মহারাষ্ট্রে প্রতিষ্ঠিত
ইউরোস্পোর্ট (ভারত)

**ইউরোস্পোর্ট**, পূর্বনাম **ডিস্পোর্ট**, হচ্ছে একটি ভারতীয় খেলাধুলা বিষয়ক টেলিভিশন চ্যানেল। চ্যানেলটি ডিস্পোর্টের নামে ২০১৭ সালের ৬ ফেব্রুয়ারিতে ডিসকভারি ইন্ডিয়া এবং লোক্স স্পোর্টেলের এক অংশীদারিত্বে চালু হয়। প্রতি বছরে চ্যানেলটি দর্শকদের জন্য প্রায় ৪০০ ঘণ্টার খেলা সরসারি সম্প্রচার করে। চ্যানেল ফুটবল, ক্রিকেট, রেসলিং, গলফ, সাইক্লিং, রাগবি প্রভৃতি খেলা সম্প্রচার করে থাকে। ২০২০ সালের জানুয়ারিতে লেক্স স্পোর্টেল ডিসকভারির সাথে অংশীদারিত্ব বাতিল করে ও ১স্পোর্টস চালু করে। ২০২০ সালের ১৭ মার্চ তথ্য ও সম্প্রচার মন্ত্রণালয় ডিসকভারিকে ইউরোস্পোর্ট নামে চ্যানেলটি পুনঃব্র্যান্ড করার অনুমতি দেয়।

## অনুষ্ঠানমালা
### ফুটবল
* ২০১৮ বঙ্গবন্ধু গোল্ড কাপ
* ২০১৮ সাফ চ্যাম্পিয়নশিপ
* ক্যুপ দ্য ফ্রান্স
* রুশ প্রিমিয়ার লিগ
* চীনা সুপার লিগ
* মেজর লিগ সকার
### ক্রিকেট
* বাংলাদেশ প্রিমিয়ার লিগ
* আফগানিস্তান প্রিমিয়ার লিগ
### গলফ
* ব্রিটিশ ওপেন
* রাইডার কাপ
* এলপিজিএ
### রাগবি
* রাগবি সিক্স নেশন্স

## তথ্যসূত্র

বিষয়শ্রেণী:ভারতের টেলিভিশন চ্যানেল
বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:টার্নার ব্রডকাস্টিং সিস্টেম এশিয়া প্যাসিফিক
চাংশা জাদুঘর

**চাংশা জাদুঘর** () হল একটি ইতিহাস জাদুঘর যা চীনের হুনানের, কাইফু জেলা, চাংশার বেইচেন বদ্বীপে অবস্থিত। এটি চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার-এর নিকটবর্তী অবস্থিত। এটি  এলাকাজুড়ে বিস্তৃত।

## ইতিহাস
চাংশা জাদুঘর ২০১৫ সালে নির্মিত হয়।
## সংগ্রহশালা
এখানকার সংগ্রহশালার মধ্যে রয়েছে শাং এবং চৌ রাজবংশের ব্রোঞ্জ, চীনা সিরামিক এবং চাংশার সাংস্কৃতিক ধ্বংসাবশেষ সামগ্রী।

## সার্বজনীন প্রবেশাধিকার
চাংশা যাদুঘর দর্শনার্থীদের জন্য বিনামূল্যে খোলা থাকে।

সোমবার চাংশা যাদুঘর বন্ধ থাকে এবং প্রতিদিন সকাল ৯টা থেকে বিকাল ৫টা পর্যন্ত খোলা থাকে।

নিকটবর্তী পর্যটক আকর্ষণস্থলগুলোর মধ্যে রয়েছে চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার।
## যাতায়াত
* সাবওয়ে লাইন ১-এ করে বাইচেন ডেল্টা স্টেশনে নামতে হবে।
* লিয়ানগুয়ান ইথিং বাস স্টপে ()  ১১ নং বা ১০৬ নং বাসে নামতে হবে।

## তথ্যসূত্র

## বহিঃসংযোগ

বিষয়শ্রেণী:চাংশার দর্শনীয় স্থান
বিষয়শ্রেণী:চাংশার ভবন ও স্থাপনা
বিষয়শ্রেণী:২০১৫-এ চীনে প্রতিষ্ঠিত
বিষয়শ্রেণী:২০১৫-এ প্রতিষ্ঠিত জাদুঘর
বিষয়শ্রেণী:হুনানের জাদুঘর
পশ্চিম কামেং জেলা

**পশ্চিম কামেং** জেলা উত্তর পূর্ব ভারতে অবস্থিত অরুণাচল প্রদেশ রাজ্যের ২৫ টি জেলার একটি জেলা৷ ১৮ই জ্যৈষ্ঠ ১৩৮৭ বঙ্গাব্দে(১লা জুন ১৯৮০ খ্রিষ্টাব্দে) পূর্বতন কামেং জেলাটি থেকে নতুন জেলাটি গঠিত হয়৷ পরবর্তীকালে এই জেলাটি থেকে তাওয়াং জেলা গঠন করা হয়৷ জেলাটির জেলাসদর বোমডিলা শহরে অবস্থিত এবং বোমডিলা মহকুমা, থ্রিজিনো মহকুমা ও রূপা মহকুমা নিয়ে গঠিত৷
## নামকরণ
ব্রহ্মপুত্র নদের একটি উপনদীর নাম কামেং যা এই জেলাটিতে অবস্থিত৷ পরবর্তীকালে কামেং জেলা পূর্ব ও পশ্চিমে বিভক্ত হয়ে যায়৷
## ইতিহাস
## ভূপ্রকৃৃৃতি
জেলাটির ভুমি প্রকৃৃতি পর্বতাবৃৃত এবং অধিকাংশই পূর্ব হিমালয় পর্বতমালার ওপর অবস্থিত৷ কাংতে হলো এই জেলার সর্বোচ্চ পর্বতশৃৃঙ্গ৷
### বনাঞ্চল
২১৮ বর্গকিলোমিটার বিস্তৃৃত ঈগলনেস্ট বন্যপ্রাণী অভয়ারণ্যটি এই জেলাতে অবস্থিত৷
## অবস্থান
পশ্চিম কামেং জেলাটির *উত্তরে [[অরুণাচল প্রদেশ]] রাজ্যের [[তাওয়াং জেলা]], পূর্বে [[অরুণাচল প্রদেশ]] রাজ্যের [[পূর্ব কামেং জেলা]], পশ্চিমে [[ভুটান]] রাষ্ট্র ও দক্ষিণে [[আসাম]] রাজ্যের [[ওদালগুরি জেলা]] ও [[শোণিতপুর জেলা]]* অবস্থিত৷

জেলাটির অরুণাচল প্রদেশের পশ্চিম প্রান্তে অবস্থিত ও জেলাটির আয়তন ৭৪২২ বর্গকিলোমিটার৷
## জনসংখ্যার উপাত্ত
মোট জনসংখ্যা ৭৪৫৯৯(২০০১ জনগণনা) ও ৮৩৯৪৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৫ টি জেলার মধ্যে ৮ম৷ অরুণাচল প্রদেশ রাজ্যের ৬.০৭% লোক পশ্চিম কামেং জেলাতে বাস করেন৷ জেলার জনঘনত্ব ২০০১ সালে ১০ ছিলো এবং ২০১১ সালে তা বৃদ্ধি পেয়ে ১১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১২.৫৩% , যা ১৯৯১-২০১১ সালের ৩২.২২% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৮১৯(সমগ্র) এবং শিশু(০-৬ বৎ) লিঙ্গানুপাত ৯৭৩৷ 
## ভাষা

এছাড়া জেলাটিতে সুলুং ভাষা, হ্রুসো ভাষা, সাজোলাং ভাষা, বুগুন ভাষা, শেরদুকপেন ভাষা, সরতাং ভাষা, লিশ ভাষা, ব্রোকপা ভাষা-ভাষী বৃৃহৎ জনজাতির বাস রয়েছে৷

## ধর্ম

* হিন্দু - ৩১২৬৫
* মুসলিম - ১৯৭০
* খ্রিস্টান - ৮৪৬৬
* বৌদ্ধ - ৩৬০৮৭

## শিক্ষা
জেলাটির সাক্ষরতা হার ৬০.৭৬%(২০০১) তথা ৬৭.০৭%(২০১১)৷ পুরুষ সাক্ষরতার হার ৭০.২৩%(২০০১) তথা ৭৩.৪৫%(২০১১)৷ নারী সাক্ষরতার হার ৪৭.৪৬%(২০০১) তথা ৫৯.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৮৭%৷

## তথ্যসূত্র

বিষয়শ্রেণী:অরুণাচল প্রদেশের জেলা
বিষয়শ্রেণী:পশ্চিম কামেং জেলা
বিষয়শ্রেণী:১৯৮০-এ অরুণাচল প্রদেশে প্রতিষ্ঠিত
বিষয়শ্রেণী:ভারতের সংখ্যালঘু ঘনীভূত জেলা
গুপ্তধন

**গুপ্তধন** রবীন্দ্রনাথ ঠাকুর রচিত একটি ছোটগল্প। ছোটগল্পটি প্রথম **বঙ্গভাষা** পত্রিকার ১৩১১ বঙ্গাব্দের কার্তিক সংখ্যার ছাপা হয়  পরে এটি গল্পগুচ্ছে সংকলিত হয়।
## কাহিনি সংক্ষেপ
মৃত্যুঞ্জয়ের বাবা শ্যামাপদ একদা এক সন্ন্যাসীকে সেবা করার পর সন্ন্যাসী তুষ্ট হয়ে তাকে গুপ্তধনের নকশা দেয়। কিন্তু, সে নকশার রহস্য বোঝা বেশ কঠিন। সন্ন্যাসী আরো বলে যে, নকশার সংকেত তাদের বংশের একজন একদিন ভেদ করতে পারবে।

বছরের পর বছর চলে যায়। শ্যামাপদ চাকরি ছেড়ে দেয়। কিন্তু, সে রহস্য উদ্‌ঘাটন করতে পারে না। অবস্থা হীনতর হতে থাকে। একদিন শ্যামাপদ মারা যায়। তারপর, গুপ্তলিখনটির অধিকারী হয় তার বড়ছেলে মৃত্যুঞ্জয়

একদিন মৃত্যুঞ্জয় দেখে পূজার ঘর থেকে সন্ন্যাসী প্রদত্ত কাগজটি গায়েব হয়ে গিয়েছে। তখন সে পূজার ঘর থেকে বের হতেই এক সন্ন্যাসীর দেখা  পায়, যে তাকে খোয়া যাওয়া জিনিসের জন্য দুঃখ করতে মানা করে। মৃত্যুঞ্জয় সেদিন সন্ন্যাসীর সেবা করল। সকালে উঠে সে দেখে যে, সন্ন্যাসী হাওয়া। অতঃপর সে তাকে অনুসরণ কর‍তে শুরু করল।

এক বছর পথে কেটে গেল। একসময় সে ধারাগোল গ্রামে উপস্থিত হল। সে গ্রামে একদিন রাতের বেলায় স্বপ্নে সন্ন্যাসী প্রদত্ত কাগজের রহস্য উদঘাটিত হয়। সে বুঝল, এই গ্রামেই গুপ্তধন আছে।

সে গ্রামের জঙ্গলের ভিতরে যেয়ে সন্ন্যাসীকে সেই কাগজটি দেখে মাপজোখ করতে দেখে। এতে সে ঈর্ষান্বিত হয়। একসময় সে সন্ন্যাসীকে আক্রমণ করে। সন্ন্যাসী বুঝে, মৃত্যুঞ্জয় জাগতিক মায়ায় আবদ্ধ। সন্ন্যাসী তাকে বলে সেই তার কাকা শংকর। সেই আরো বলে সে নিজের জন্য এই সম্পদ নিবে না কেন না সে জাগতিক মোহমায়া মুক্ত।

গল্পের শেষে মৃত্যুঞ্জয় জাগতিক মোহমায়া মুক্ত এক ব্যক্তিতে রূপান্তরিত হয়ে যায়। তার কাছে এক চিলতে রোদ, মুক্ত বাতাস ধনসম্পদ থেকে দামি হয়ে দাঁড়ায়।

## তথ্যসূত্র

বিষয়শ্রেণী:ভারতীয় ছোটগল্প
বিষয়শ্রেণী:রবীন্দ্রনাথ ঠাকুরের রচনাবলী
বিষয়শ্রেণী:রবীন্দ্রনাথ ঠাকুরের ছোটগল্প
টেরেন্স হাওয়ার্ড

**টেরেন্স ড্যাশন হাওয়ার্ড** (; জন্ম: ১১ মার্চ ১৯৬৯) হলেন একজন মার্কিন অভিনেতা ও গায়ক। তার অভিনয় জীবনের শুরুর দিকের উল্লেখযোগ্য কাজ হল *ডেড প্রেসিডেন্টস্‌* ও *মিস্টার হল্যান্ড্‌স ওপাস*। তিনি ২০০৪ থেকে ২০০৬ সালের মধ্যে মূলধারার টেলিভিশন ও চলচ্চিত্রে সফলতা অর্জন করেন। ২০০৫ সালের *[[হাসল অ্যান্ড ফ্লো]]* চলচ্চিত্রে অভিনয় করে তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *লাকাওয়ানা ব্লুজ* (২০০১), *[[রে (চলচ্চিত্র)|রে]]* ও *[[ক্র্যাশ (২০০৪-এর চলচ্চিত্র)|ক্র্যাশ]]* (২০০৪), *ফোর ব্রাদার্স* ও *গেট রিচ অর ডাই ট্রায়িন* (২০০৫), *আইডলওয়াইল্ড* (২০০৬), *অগাস্ট রাশ* ও *দ্য ব্রেভ ওয়ান* (২০০৭), *উইনি ম্যান্ডেলা* (২০১১), এবং *প্রিজনার্স* (২০১৩)। হাওয়ার্ড আয়রন ম্যান চলচ্চিত্রে ও এর ভিডিও গেম সংস্করণে জেমস রোডস চরিত্রে কাজ করেন, পরবর্তী কালে ডন চিডল তার স্থলাভিষিক্ত হন। তিনি টিভি ধারাবাহিক *এম্পায়ার*-এ লুসিয়াস লিওন চরিত্রে কাজ করছেন। তার প্রথম অ্যালবাম *শাইন থ্রো ইট* ২০০৮ সালের সেপ্টেম্বর প্রকাশিত হয়।

## কর্মজীবন
হাওয়ার্ড এবিসির মিনি ধারাবাহিক *দ্য জ্যাকসন: অ্যান আমেরিকান ড্রিম*-এ জ্যাকি জ্যাকসন চরিত্রে কাজের মধ্য দিয়ে বিনোদন জগতে প্রবেশ করেন। তিন বছর পর তিনি *মিস্টার হল্যান্ড্‌স ওপাস* (১৯৯৫) দিয়ে চলচ্চিত্রাঙ্গনে আবির্ভূত হন এবং একই বছর *ডেড প্রেসিডেন্টস্‌* ছবিতে অভিনয় করে সফলতা লাভ করেন। ১৯৯০-এর দশকের শেষভাগে তিনি বিভিন্ন টিভি অনুষ্ঠান ও চলচ্চিত্রে কাজ করতে থাকেন। এই সময়ে তিনি জেমস এল অ্যাভারি ও মিগেল এ. নুনেজ জুনিয়রের সাথে *স্পার্কস* (১৯৯৬-১৯৯৮) টিভি ধারাবাহিকে গ্রেগ স্পার্কস চরিত্রে এবং *দ্য বেস্ট ম্যান* (১৯৯৯) চলচ্চিত্রে অভিনয় করেন।

তিনি ২০০১ সালে *লাকাওয়ানা ব্লুজ* এবং ২০০২ সালে অশান্তির "ফুলিশ" সঙ্গীত ভিডিওতে ও ম্যারি জে. ব্লিজের "বি উইদাউট ইউ" সঙ্গীত ভিডিওতে কাজ করেন। ২০০৪ সালে তিনি জীবনীমূলক *[[রে (চলচ্চিত্র)|রে]]* ও নাট্যধর্মী *[[ক্র্যাশ (২০০৪-এর চলচ্চিত্র)|ক্র্যাশ]]* (২০০৪) চলচ্চিত্রে অভিনয় করেন। পরের বছর তাকে *ফোর ব্রাদার্স* ও *গেট রিচ অর ডাই ট্রায়িন* (২০০৫) ছবিতে দেখা যায়। একই বছর *[[হাসল অ্যান্ড ফ্লো]]* চলচ্চিত্রে তিনি একজন উদীয়মান র‍্যাপার চরিত্রে অভিনয় করেন এবং ছবিটির সকল গানে নিজেই কণ্ঠ দেন, তন্মধ্যে রয়েছে "ইট্‌স হার্ড আউট হিয়ার ফর আ পিম্প", যা শ্রেষ্ঠ মৌলিক গানের জন্য একাডেমি পুরস্কার অর্জন করে। হাওয়ার্ড নিজেও এই ছবিতে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আফ্রো-মার্কিন অভিনেতা
বিষয়শ্রেণী:আফ্রিকান-মার্কিন পুরুষ র‍্যাপার
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:শিকাগোর অভিনেতা
বিষয়শ্রেণী:শিকাগোর গায়ক
বিষয়শ্রেণী:ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:২১শ শতাব্দীর মার্কিন র‍্যাপার
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:মার্কিন পুরুষ র‍্যাপার
বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
সনি বিবিসি আর্থ

**সনি বিবিসি আর্থ** একটি ভারতীয় টিভি চ্যানেল, যার মালিক বিবিসি  ও সনি পিকচার্স নেটওয়ার্ক। চ্যানেলটি ইংরেজি, হিন্দি, তামিল ও তেলুগু ভাষায় অনুষ্ঠান প্রচার করে। চ্যানেলটি ২০১৭ সালের ৬ মার্চ যাত্রা শুরু করে। কারিনা কাপুর চ্যানেলটির ব্র‍্যান্ড অ্যাম্বাসেডর হিসেবে নিযুক্ত হয়েছিলেন।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:সনি পিকচার্স টেলিভিশন
বিষয়শ্রেণী:সনি পিকচার্স নেটওয়ার্ক ইন্ডিয়া
মাস্তি

**মাস্তি** একটি ভারতীয় টিভি চ্যানেল,
যার মালিক শ্রী অধিকারী ব্রাদার্স টেলিভিশন নেটওয়ার্ক। যাত্রা শুরু করার এক মাসের মাঝে এটি মিউজিক ক্যাটাগরির সেরা ৫ চ্যানেলের মাঝে স্থান করে নেয়।

## অনুষ্ঠানমালা
১. লাভ কাল আজ অউর কাল

২. এভারগ্রিন হিটস

৩. হিট হ্যায় তো বাজেগা

৪. জাস্ট মোহাব্বত

৫. মাস্তি ডাবলস

৬. স্টার ওয়ারস

৭. দ্য গোল্ডেন এরা উইদ আন্নু কাপুর

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:ভারতের হিন্দি ভাষার টেলিভিশন চ্যানেল
বিষয়শ্রেণী:২০০১-এ প্রতিষ্ঠিত টেলিভিশন চ্যানেল ও স্টেশন
ডব্লিউবি চ্যানেল

**ডব্লিউ বি চ্যানেল** একটি ভারতীয় টিভি চ্যানেল যা যাত্রা শুরু করে ২০০৯ সালের ১৫ মার্চে। চ্যানেলটি 'ওয়ার্নার মিডিয়া' কর্তৃক উপমহাদেশীয় দর্শকদের জন্য চালু হয়। চ্যানেলটি ওয়ার্নার ব্রস. এর ব্যানারে নির্মিত চলচ্চিত্রগুলো সম্প্রচার করে থাকে।

চ্যানেলটি ২০২০ সালের ১৫ ডিসেম্বরে বন্ধ হ​য়ে যায় *এরিয়া ৫১* চলচ্চিত্রর মধ্যপথে বাধা দিয়ে। এইচবিও ভারতের সাথে চ্যানেলটি বন্ধ করে দেওয়া হ​য়।

## তথ্যসূত্র

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:ভারতের বিলুপ্ত টেলিভিশন চ্যানেল
বিষয়শ্রেণী:ভারতের চলচ্চিত্র চ্যানেল
বিষয়শ্রেণী:টার্নার ইন্টারন্যাশনাল ইন্ডিয়া
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:টার্নার ব্রডকাস্টিং সিস্টেম এশিয়া প্যাসিফিক
বিষয়শ্রেণী:২০২০-এ বিলুপ্ত টেলিভিশন চ্যানেল ও স্টেশন